ར་བྷན་དྷ་ར་ན་ཐཱ་ཐེ་ཀོར་ནི་རྒྱ་གར་ཉེ་རབས་ཀྱི་སྙན་ངག་པ་དང་སྒྲུང་རྩོམ་མཁན་རླབས་ཆེན་ཞིག་ཡིན།ཁོང་དུས་རབས་བཅུ་དགུ་བའི་བྷན་གྷལ་གྱི་གྲུབ་མཐའ་གསར་བ་བྷ་ར་ཧ་མོ་ས་མ་ཇེ་ཞེས་པའི་ཆོས་ལུགས་དབུ་ཁྲིད་ཅིག་གི་ཁྱིམ་དུ་འཁྲུངས།སྐུ་ན་ཕྲ་དུས་རང་ཁྱིམ་དུ་སློབ་གཉེར་གནང་ཞིང་དགུང་ལོ་བརྒྱད་ཀྱི་སྟེང་ནས་བཟུང་སྙན་ངག་འབྲི་འགོ་བརྩམས་པ་དང་དགོང་ལོ་བཅུ་བདུན་སྟེང་དབྱིན་ཡུལ་དུ་ཕེབས་ནས་ཕྱི་སྐད་ལ་སྦྱོང་བ་མཛད།ཁོང་གི་ཆེས་ཕུལ་དུ་བྱུང་བའི་ལྗགས་རྩོམ་གཙོ་བོ་གླུའི་མཆོད་པ་དང་།སྒྲུང་རྩོམ་ལ་གྷོ་ར་འཛམ་གླིང་དང་ཕ་ཡུལ་སོགས་ཡོད་ལ།སྐྱེས་ཆེན་འདི་ཉིད་སྙན་ངག་མཁན་དང་སྒྲུང་རྩོམ་མཁན་པོ་ཞིག་ཡིན་པར་མ་ཟད།ད་དུང་ཟློས་གར་འཁྲབ་གཞུང་དང་།མཚན་ཉིད་རིག་པ།ཆབ་སྲིད་གསུང་རྩོམ།ཡུལ་སྐོར་ཟིན་བྲིས།སྤྲིངས་ཡིགརི་མོ།རོལ་མོའི་བསྟན་བཅོས་སོགས་ཀྱི་མཛད་པོའང་ཡིན།ལོར་སྙན་ངག་གཅེས་བསྡུས་གླུའི་མཆོད་པ་བརྩམས་ཏེ་གླིང་ཆེན་ཨེ་ཤ་ཡའི་ནོ་བྷེལ་རྩོམ་རིག་གཟེངས་རྟགས་ཐོབ་མཁན་ཐོག་མར་གྱུར།ཁོང་གི་སྙན་ངག་གི་ཁྱད་ཆོས་གཙོ་བོ་ནི་སྒྲུང་གཏམ་དང་ཟློས་གར་འཁྲབ་གཞུང་སོགས་རྩོམ་ལས་སྣ་ཚོགས་ཀྱི་རོ་ཉམས་ཆེན་པོ་ལྡན་ཞིང་ཆེས་བླ་ན་མཐོ་བའི་སྒྱུ་རྩལ་གྱིས་ཕྱུག་པར་མ་ཟད།སྙན་ཞིང་འཇེབས་པ།ཁ་གསལ་ཞིང་ཚིག་རྒྱན་སྣ་ཚོགས་ཀྱིས་སྤུད་པ་སོགས་མི་སེམས་ཅིག་ཅར་དུ་གཡོ་བར་བྱེད།